หุ้น1ส.ค.ปิดพุ่ง10.61จุด
หุ้นไทยปรับตัวขึ้นตามตลาดต่างประเทศปิดบวก 10.61 จุดที่ระดับ 1,144.14 จุด มูลค่าซื้อขาย 34,262 ล้านบาท
1 ส.ค. 2554

หุ้นไทยปรับตัวขึ้นตามตลาดต่างประเทศปิดบวก 10.61 จุดที่ระดับ 1,144.14 จุด มูลค่าซื้อขาย 34,262 ล้านบาท




ดัชนีหุ้นไทยวันที่ 1 ส.ค.ปรับตัวขึ้นตลอดทั้งวันโดย ปิดที่ 1,144.14 จุด ปรับตัวขึ้น 10.61 จุดหรือเพิ่มขึ้น 0.94% ดัชนีเคลื่อนไหวระหว่าง1,141.17-1,148.28 จุด ด้วยมูลค่าการซื้อขาย 34,262ล้านบาท ดัชนีปรับตัวขึ้นตามตลาดต่างประเทศที่ปรับขึ้นเพราะมีข่าวดีขยายเพดานหนี้สหรัฐ และข่าวการเมืองในประเทศมีความคืบหน้า
หลักทรัพย์ที่ซื้อขาย 5 อันดับแรก  
บริษัทปตท.เคมิคอล(PTTCH  )ปิดที่  164.50 บาท +2.00บาท (+1.23%)  
บริษัทปตท.(PTT  )ปิดที่  351.00  บาท+4.00บาท (+1.15%)  
บริษัทไทยออยล์(TOP  )ปิดที่  78.75  บาท+2.00บาท (+2.61%)  
บริษัทเจริญโภคภัณฑ์อาหาร(CPF ) ปิดที่  32.25 บาท +0.50 บาท(+1.57%)  
ธนาคารกรุงเทพ(BBL)ปิดที่  174.00 บาท 
นักวิเคราะห์บริษัทหลักทรัพย์(บล.)เอเชีย พลัสเชื่อมั่นว่า ดัชนีหุ้นไทย มีโอกาสจะเดินหน้าทดสอบ 1,157 จุด ได้ในอีก 1-2 สัปดาห์นี้หลังจากวันอาทิตย์ที่ 31 ก.ค. 2554ประธานาธิบดีสหรัฐได้เปิดเผยต่อสื่อมวลชนว่าผู้นำของทั้ง 2 พรรคการเมือง ได้มีข้อสรุปร่วมกันในการเพิ่มเพดานหนี้ เพื่อหลีกเลี่ยงปัญหาการผิดชำระหนี้สาธารณะ ส่วนแผนการตัดลงภาระขาดดุลงบประมาณจะอยู่ที่ 1-1.5 ล้านล้านเหรียญสหรัฐ ภายใน 10 ปีข้างหน้า ผ่านการตัดงบในหน่วยงานสำคัญ ๆ คือ การรักษาพยาบาล และการป้องกันประเทศ เป็นต้น จะมีการเสนอรายละเอียดอีกครั้ง